open-index/open-wikipedia-markdown huggingface dataset:
Cai Shen

thumb|266x266px|Si Cai Shen.

Si **Cai Shen**, '''Ts'ai Shen**, o **Tsai Shen Yeh** (, Kantones: Choy Sun, Hakka: Choy Sin) ay ang diyos ng kasaganahan, diyos ng kapalaran, o diyos ng yaman ng mga Taoistang Intsik.  Maaari siyang tukuyin bilang **Zhao Gongming** (**Chao Kung-ming**) o **Bi Gan** (**Pi-kan'''). Bagaman nagsimula si Cai Shen bilang isang bayani sa mga kuwentong-bayan ng mga Intsik, lumaon siyang diniyos at sinamba ng mga lokal na tagasunod at mga tagahanga, katulad ng mga naniniwala sa Taoismo at Budhismo ng Dalisay na Lupain.

Niluluhudan ang pangalan ni Cai Shen tuwing panahon ng mga pagdiriwan ng Bagong Taon ng mga Intsik Kadalasan siyang inilalarawan na nakasakay sa isang itim na tigre at may hawak na ginintuang patpat.  Maaari rin siyang inilalarawan na may sandatang yari sa bakal.

Ikinakalat ang ilang mga bersiyon ng mga kinasasamahang pampolitika at pagkadiyos ni Cai Shen. Hindi malinaw kung siya ay isang tunay na pigurang pangkasaysayan, bagaman ang karamihan sa mga kuwento ang umaayon na namuhay si Cai Shen noong kaagahan ng Dinastiyang Qin.  Pinaniniwalaang nagkaroon si Bi Gan na may apelyidong Chen (陈) (Chan sa Kantones at Chin sa Hakka). Anak niyang lalaki si Quan (泉).  Pagkaraang ipapatay si Bi Gan ng kanyang pamangking lalaki na si Haring Di Xin ng Shang, tumakas ang asawa at anak na lalaki ni Bi Gan papunta sa mga kahuyan.  Sa paglaon, ang kanyang kamatayan ay tumatak bilang pagbagsak ng Dinastiyang Shang.  Sa paglaon, pinarangalan si Quan bilang ninuno ng lahat ng mga Lin ni Haring Wu ng Zhou.

## Mga sanggunian
Kategorya:Mga diyos ng Intsik
Kategorya:Mga diyos ng kapalaran
Gawaing seksuwal ng tao

thumb|right

Ang mga **seksuwal na gawain ng tao** o **aktibidad na pangseks ng tao** o **ugaling seksuwal ng tao** ay ang ugali o asal kung saan ang mga tao ay nakakaranas at nagpapahayag ng kanilang seksuwalidad.  May pana-panahong nagsasagawa ang mga tao ng samu't saring mga gawaing seksuwal, at dahil sa malawak na sari-saring mga kadahilanan.  Ang akdibidad na seksuwal ay normal na nagreresulta sa kaantigang seksuwal at mga pagbabagong pampisyolohiya sa nalibugang tao, ang ilan ay hayag at lantad habang ang iba naman ay mas banayad.  Kasama rin sa gawaing seksuwal ang kilos at mga aktibidad na sinasadya upang makahimok ng pagpansin seksuwal ng iba, katulad ng mga estratehiya upang makahanap at makaakit ng mga kapareha (panliligaw) o paghahanap ng kapareha, at ugali ng pagpapakita ng motibo, at interaksiyong personal sa pagitan ng mga indibidwal, katulad ng pagkerengkeng (*flirting*) at paglalaro bago magtalik.

Ang **aktibidad na seksuwal ng tao** ay mga aspetong sikolohikal, biyolohikal, pisikal, at emosyonal.  Sa pambiyolohiya, tumutukoy ito sa mekanismong reproduktibo pati na sa payak na ganang biyolohikal na umiiral sa lahat ng mga espesye at maaaring sumaklaw ng interkursong seksuwal at pagduduop na seksuwal sa lahat ng mga kaanyuhan nito.  Ang mga aspetong emosyonal ay tumutuon sa matinding kabuklurang personal at mga damdamin o emosyong nalilikha sa pagitan ng mga magkatambalang seksuwal sa pamamagitan ng isang gawaing seksuwal.  Ang mga paksa o isyung pisikal sa paligid ng seksuwalidad ay sumasaklaw mula sa purong medikal na kunsiderasyon hanggang sa mga alintana o pakundangan hinggil sa pisyolohikal o kahit na sikolohikal at sosyolohikal na mga aspeto ng pag-aasal na seksuwal.

Sa ilang mga kultura, ang mga gawaing seksuwal ay itinuturing na katanggap-tanggap sa loob lamang nga kasal, bagaman pangkaraniwan din ang premarital at ekstramarital na pakikipagtalik.  Ang ilang mga aktibidad na seksuwal ay ilegal sa buong mundo o sa ilang mga bansa, at ang ilan ay itinuturing na laban sa mga norma o gawi ng isang lipunan.  Bilang halimbawa, ang seksuwal na gawain na kaugnay ang isang taong mababa ang edad kaysa edad ng pagpayag at pananakit na seksuwal ay pangkalahatang mga kasalanang kriminal sa maraming mga hurisdiksiyon.

Kategorya:Seksuwalidad
Paghihiwalay ng mga kapangyarihan

Ang **separasyon** o **paghihiwalay ng mga kapangyarihan** (Ingles: *separation of powers*) ang modelo ng pamamahala ng estado. Ang modelong ito ay unang binuo sa ng Sinaunang Gresya. Sa ilalim ng modelong ito, ang estado ay nahahati sa mga sangay na may hiwalay at independiyenteng mga kapangyarihan at sakop ng responsibilidad upang walang isa sa mga sangay na ito ang nag-aangkin ng mas maraming kapangyarihan kesa sa iba pang mga sangay. Ang normal na paghahati ng mga sangay ang **ehekutibong sangay**, **lehislatura**, at **hudikatura**. Sa parehong mga dahilan, ang konsepto ng separasyon ng simbahan at estado ay tinanggap sa ilang mga bansa sa iba't ibang antas batay sa nilalapat na mga istrakurang legal at nananaig na mga pananaw tungkol sa angkop ng tungkulin ng relihiyon sa lipunan.

Kategorya:Politika
Kategorya:Pamahalaan
Kroniyismo

Ang **kroniyismo** o **kroniismo** (Ingles: *cronyism*) ang parsiyalidad (pagkakaroon ng kinikilingan o pinapanigan) ng isang taong nasa kapangyarihan gaya ng mga politiko sa mga "kaibigan" (*crony*) nito sa pamamagitan ng paghirang sa mga ito sa posisyon ng kapangyarihan (o opisinang pampamahalaan) na hindi isinasaalang alang ang mga kwalipikasyon nito sa posisyong pinagtalagaan dito. 

## Tingnan din
*Nepotismo

Kategorya:Korupsiyon
Kategorya:Krimen
Suwiso (tao)

Ang mga **Suwiso** - na nagiging **Suwisa** kung mga kababaihan, (, , , ) ay ang mga mamamayan o mga katutubo ng Suwisa (Suwitserland). Ang demonimo ay hinango mula sa toponimo ng *Schwyz* at naging malawakan ang paggamit upang tukuyin ang Matandang Konpederesyang Suwiso magmula noong ika-16 daantaon.

Bagaman ang Konpederasyong Suwiso, ang modernong estado ng Suwisa, na nagsimula noong 1848, ang panahon ng nasyonalismong romantiko, hindi iyon isang nasyong estado, at ang mga Suwiso ay hindi karaniwang itinuturing na nagbuo ng isang nag-iisang pangkat etniko, bagkus ay isang konpederasya (*Eidgenossenschaft*) o *Willensnation* ("nasyon ng hangarin", "nasyon dahil sa pagnanais", iyon ay, isang estadong konsonasyunal), isang terminong nalikha na may-malay na kabaliktaran ng "nasyon" sa kumbensiyonal na diwang lingguwistiko o etniko ng kataga.

Ang bilang ng taumbansang Suwiso ay lumaki mula 1.7 milyon noong 1815 hanggang 6.76 milyon noong 2009, 90% nila ang naninirahan sa Suwisa.  Nasa bandang 60% ng nakatira sa ibayong-dagat ang nasa loob ng Unyong Europeo (423,300); ang pinakamalaking pamayanang ekspatriyado sa ibayong dagat ay nasa Estados Unidos USA (75,000).

## Mga sanggunian
Panunuhol

thumb|Panunuhol
thumb|Convention sa United Nations laban sa Korupsyon
Ang **suhol** o **panunuhol** (Ingles: *bribery*), na tinatawag ding **lagay** o **paglalagay**, na isang ng korupsiyon ang gawain ng pagbibigay ng salapi o regalo na nagbabago sa pag-aasal ng tumatanggap nito. Ang panunuhol ay isang krimen at inilalarawan ng ''Black's Law Dictionary'' bilang pag-aalok, pagbibigay, pagtanggap o panghihingi ng anumang bagay na may halaga upang impluwensiyahan ang mga aksiyon ng isang opisyal o mga taong nakatalaga sa isang pampubliko (pampamahalaan) Kickbacks sa Ingles

## Tingnan din 
* Transparency International

Kategorya:Korupsiyon
Kategorya:Krimen
Paggugol ng pamahalaan

Ang **paggasta ng pamahalaan**(Ingles: **government spending** o **government expenditure**) ay kinabibilangan ng lahat ng konsumpsiyon ng pamahalaan at pamumuhunan ngunit hindi kabilang ang mga kabayarang paglilipat na ginagawa ng estado(bansa). Ang akwisisyon(pagtatamo) ng mga kalakal(goods) at mga serbisyo upang sapatan ang indibidwal at kolektibong(panglahat) na pangangailangan ay inuuri bilang panghuling konsumpsiyong paggasta. Ang mga akwisisyon ng kalakal at serbisyong naglalayon na lumikha ng mga panghinaharap na benepisyo gaya ng pamumuhunan sa mga inprastruktura o paggasta sa mga pagsasaliksik ay inuuri bilang isang pamumuhan ng pamahalaan(grosang nakapirmeng kapital na pormasyon) na karaniwan ay pinakamalaking pampamahalaang grosang kapital na pormasyon. Ang akwisisyon ng mga kalakal at serbisyo ay ginagawa sa pamamagitan ng sariling produksiyon ng pamahalaan gamit ang pwersang manggawa ng pamahalaan, mga nakapirmeng pag-aari at mga biniling mga kalakal at serbisyo para sa mabilising konsumpsiyon o sa pamamagitan ng pagbili ng mga kalakal at serbisyo mula sa mga prodyuser ng pamilihan. Ang mga paggasta ng pamahalaan na hindi akwisisyon ng mga kalakal at serbisyo kundi kumakatawan lamang sa paglipat ng salapi gaya ng mga kabayaran ng panlipunang seguridad ay tinatawag na kabayarang paglilipat. Ang paggasta ng pamahalaan ay maaaring mapondohan sa pamamagitan ng seignorage, mga buwis(taxes) na ibinabayad ng mga mamamayan ng bansa o pag-utang ng pamahalaan.

Kategorya:Pamahalaan
Kategorya:Batas
CSS

Ang ***Cascading Style Sheets*** (**CSS**), literal na "Lumalagaslas na mga Pilas ng Estilo") ay isang wika ng pilas ng estilong ginagamit upang ilarawan ang semantikong presentasyon (ang anyo at pagpopormat) ng isang dokumentong nakasulat sa isang wikang markado. Ang pinaka pangkaraniwang aplikasyon ay estiluhin ang mga pahina ng web na nakasulat sa HTML at XHTML, ngunit ang wika ay maaari ring gamitin sa anumang uri ng dokumentong XML, kasama ang Payak na Lumang XML, *SVG* (Masusukat na Grapikong Bektor) at XUL.

Pangunahing dinisenyo ang CSS upang maisagawa ang paghihiwalay ng nilalaman ng dokumento (na nakasulat sa HTML o kahalintulad na wikang markado) mula sa presentasyon ng dokumento, kasama ang mga elementong katulad ng pagkakalatag ng pahina (*page layout*), mga kulay, at mga tipo ng titik (*font*).  Ang paghihiwalay na ito ay makapagpapainam ng aksesibilidad o pagkanapupuntahan ng nilalaman, makapagbibigay ng higit pang pleksibilidad at kontrol sa pagtutukoy (espesipikasyon) ng mga karakteristiko o katangian ng presentasyon, makapagsasagawa ng maramihang mga pahina na makikibakas sa pagpopormat (pagbabalangkas), at makapagbabawas ng kasalimuotan o kompleksidad at pag-uulit o repetisyon sa nilalamang pangkayarian o pang-istruktura (katulad ng pagpapahintulot para sa disenyo ng web na walang talahanayan).  Nakapagpapahintulot din ang CSS sa mismong pahinang markadong iyon na maiprisinta sa iba't ibang mga estilo para sa iba't ibang metodo ng paghahayag o pagrerender, katulad ng mga aparatong nasa iskrin (*on-screen*), nakalimbag, sa pamamagitan ng tinig (kapag binabasa at sinasambit ng isang pantingin-tingin o *browser* na nakabatay sa pananalita o pambasa ng iskrin at mga aparatong taktilo o nahihipo na nakabatay sa Braille.  Habang ang may-akda ng isang dokumento ay tipikal na ikinakawing ang dokumentong iyon sa isang pilas ng estilo ng CSS, maaaring gamitin ng mga mababasa ang isang naiibang pilas ng estilo, marahil isang nasa kanilang pansariling kompyuter, upang mapangibabawan ang isang tinukoy ng isang awtor.

Tinutukoy ng CSS ang isang iskemang kailangang unahin upang mapag-alaman kung anong mga patakaran ng estilo ang gagamitin kapag mahigit sa isang patakaran ang tumutugma laban sa isang partikular na elemento.  Sa ganitong tinatawag na *cascade* (kaskada) o paglagaslagas, kinakalkula ang mga priyoridad o mga *timbang* at itinatakda sa mga patakaran, upang matatantiya o mahuhulaan ang mga resulta.

Ang mga espesipikasyon ng CSS ay pinananatili ng *World Wide Web Consortium* (W3C). Ang tipo ng midya ng Internet (MIME type) `text/css` ay nakarehistro para magamit na kasama ang CSS sa pamamagitan ng  (Marso 1998).

## Mga sanggunian 
Kategorya:Kompyuter
Kategorya:Internet
Kanlurang Europa

Ang **Kanlurang Europa** o **Kanluraning Europa** ay ang rehiyon na sumasaklaw sa kanluraning bahagi ng Europeong lupalop.

## Makasaysayang mga paghahati 
### Digmaang Malamig 
Noong panahon ng Digmaang Malamig, ang Kanlurang Europa ay pangunahing isang pangsosyopolitikang diwa at nangangahulugang mga bansang Europeo ng Unang Daigdig. Sa kasalukuyan, ang katagang Kanlurang Europa ay kakaunti ang kaugnayan sa heograpiya at mas marami sa ekonomiya. Ang konsepto ay karaniwang kaugnay ng demokrasyang liberal, kapitalismo at sa Unyong Europeo. Karamihan sa mga bansa sa rehiyon ang nakikihati o may bakas ng kulturang Kanluranin, at marami ang may mga kabuklurang pang-ekonomiya at pampolitika sa mga bansang nasa Hilaga at Timog Amerika at Oceania. Bilang karagdagan, ang Iskandinabya (sa Hilagang Europa) ay pangkaraniwang may kaugnayan sa demokrasyang panlipunan at nananatiling patas ang kawalan ng pinapanigan sa kahabaan ng mga pagtatalong internasyunal.

## Modernong mga paghahati 
### United Nations Statistics Division geoscheme 
* 
* 
* 
* 
* 
* 
* 
* 
* 

Kanlurang Europa
Bono ng pamahalaan

Ang **bono ng pamahalaan** ay (Ingles: *government bond*) na tumutukoy sa isang bono na iniisyu ng isang pambansang pamahalaan sa sariling pananalapi ng bansa. Ang mga bono na iniisyu ng mga pambansang pamahalaan sa pananalapi ng ibang bansa ay karaniwang tinutukoy bilang mga soberanong bono.

## Panganib
Madalas tinutukoy ang mga bono ng pamahalaan bilang mga walang panganib na bono, dahil ang pamahalaan ay maaaring magtaas ng mga buwis o simpleng maglimbag ng karagdagang salapi upang mahango ang bono pagdating ng panahon ng pagbabayad. Mayroon ding mga maling halimbawa kung saan nagkulang sa pagtupad ang pamahalaan sa domestikong pananalaping utang nito, tulad ng sa Rusya noong 1998—ang “krisis rubl’”—bagaman napakapambihira lamang nito.

Bilang halimbawa, sa Estados Unidos, ang mga Tesoreryang Seguridad (*Treasury securities*( ay iniisyu sa Dolyar ng Estados Unidos at ito rin ang mga pinakaligtas na pamumuhunan sa dolyar ng Estados Unidos. Gayumpaman, mayroon pa ring mga ibang panganib, gaya ng panganib pampananalapi sa mga dayuhang mamumuhunan. (Hal. Marahil na nakatanggap ang mga di-Amerikanong namumuhunan ng Tesoreryang Estados Unidos ng mas mabababang kita noong 2004 dulot ng pagbaba ng halaga ng dolyar US kahambing ng ibang mga pananalapi.) Pangalawa, naroon ang panganib ng pamimintog (*inflation*)—kapag ang prinsipal na ibinalik pagdating ng panahon ng pagbabayad' ay nagtataglay na ng mas mababa kapangyarihang pambili (*purchasing power*) kaysa inasahan kung ang dami ng nagagawa ng pamimintog ay mas mataas sa inaasahan. Maraming pamahalaan ang nag-iisyu ng mga bonong naka-indiseng pamimintog (*inflation-indexed bond*) na isinasanggalang ang mga mamumuhunan mula sa panganib ng pamimintog.
## Pag-isyu
Iniisyu ang mga bono ng pamahalaan sa pamamagitan ng mga tanggapan na bahagi ng kagawarang ng tesoreriya.

## Tingnan din
*Utang pampamahalaan
Kategorya:Utang ng pamahalaan

Kaurian:Pera
Pork barrel

Ang ***pork barrel***, literal na "bariles ng karneng baboy", ay isang derogatoryong salita na tumutukoy sa pagtatalaga ng paggasta ng pamahalaan na pangunahing kinuha sa kaban ng bayan 
upang magpasok ng salapi sa distrito ng isang mambabatas para sa mga lokal na proyekto nito. Ang paggamit ng salitang ito ay nagmula sa Amerikanong Ingles.

## Kahulugan
Sa karaniwang paglalarawan, ang "pork" ay sumasangkot sa pagpopondo ng mga programa ng pamahalaan na ang ekonomiko o serbisyong mga benepisyo ay nakalaan sa isang partikular na nasasakupan o lugar ngunit ang gastos ay pinapasan ng lahat ng mga nagbabayad ng buwis.

## Sa Pilipinas
Sa Pilipinas, ang *pork barrel* ang nilaang malaking halaga ng pambansang taunang badyet ng pamahalaan sa mga mambabatas ng bansa. Ang bawa't senador ay pinaglalaanan ng 200 milyong piso at ang bawa't kinatawan ay pinaglalaanan ng 70 milyong piso kada taon sa programang tinatawag na *Priority Development Assistance Fund*. Ayon kay Senador Panfilo Lacson, ang isang kurakot na mambabatas ay maaaring makakuha ng hindi bababa sa 20 porsiyentong komisyon sa paggamit ng kaniyang taunang itinalagang *pork barrel* kapalit ng pagbibigay ng kontrata sa mga kompanya para sa imprastraktura at iba pang mga proyekto sa sobrang taas na presyo. Ayon din kay Lacson, ito'y nangangahulugang ang isang kurakot na senador ay maaaring makapagbulsa ng 40 milyong piso kada taon, 240 milyong piso sa anim na taon at 480 milyon sa 12 taon. 

Ang pork barrel ay nakikita na isang panunuhol ng mga politiko sa mga botante. Sinisiguro ng mga *politiko* na malalagay ang kanilang pangalan sa mga proyektong ipinagawa bagaman ang proyekto ay pinondohan mula sa ibinabayad na buwis ng mga mamamayan.

## Pork barrel scam
Ang pork barrel scam ang kontrobersiya na unang nabunyag noong Hulyo 2013 na kinasasangkutan ng 5 senador at mga 23 kinatawan na naglipat ng kanilang pork barrel funds na may kabuuang 10 bilyong piso sa mga pekeng non-government organizations (NGOs) para sa mga hindi umiiral na proyekto.   Ayon sa Commission on Audit, ang paglilipat ng mga mambabatas ng mga pondo sa mga NGO ay ilegal.

Ang sinasabing utak ng pork barrel scam ayon sa whistleblower na si Benhur Luy ay si Janet Lim-Napoles na CEO at presidente ng JLN Corp. 

Ang kickback na napupunta sa bulsa ng mambabatas ay 40-60 porsiyento Ang hindi bababa sa 35 porsiyento ay napupunta sa bulsa ni Napoles, ang 10 porsiyento ay napupunta sa pinuno ng kasabwat na ahensiya ng pamahalaan na nagpapatupad ng mga pekeng proyekto, at ang natitirang porsiyento ay napupunta sa mga chief of staff ng mga mambabatas at mga pangulo ng mga NGO ni Napoles at mga incorporator nito.  Kabilang sa mga kasabwat na ahensiya ng pamahalaan na kahati sa mga kickback ng scam ang National Livelihood Development Corporation (NLDC), National Business Corporation (NABCOR), Zamboanga Rubber Estate Corporation (ZREC) at Technology Resource Center (TRC).
Ang mga nasangkot na mambabatas sa pork barrel scam ang sumusunod:
### Mga senador
### Mga kinatawan
## Mga sanggunian
Kategorya:Politika
Kategorya:Korupsiyon
Kategorya:Pamahalaan
Bono (pananalapi)

Sa pinansiya, ang isang **bono**(Ingles: **bond**) ay isang seguridad na utang kung saan ang autorisadong tagaisyu nito ay umuutang sa tagahawak nito. Batay sa mga termino ng bono, ang nag-isyu ng bono ay obligadong magbayad ng interes(o *coupon*) at bayaran ang prinsipal sa kalaunang petsang tinatawag na petsang *maturidad*. Ang bono ay isang pormal na kontrata upang muling bayaran ang hiniram na salapi ng may interest sa isang nakatakdang interbal(ex semi taunan, taunan o minsan ay buwanan). Dahil dito, ang bono ay tulad ng isang pautang(*loan*). Ang may hawak ng bono ang nagpapautang(*creditor*), ang nag-isyu ng bono ang humihiram(*debtor*) at ang *coupon* ang interes. Ang mga bono ay nagbibigay sa mga umuutang ng panlabas na pondo upang pondohan ang pangmatagalan nitong mga pamumuhunan(*investments*) o sa kaso ng mga bono ng pamahalaan, upang pondohan ng pamahalaan ang paggasta ng pamahalaan. 

Kategorya:Utang
Personal na buhay

Ang **Personal na buhay** o **Pansariling buhay** ay ang kurso o katakdaan ng buhay ng isang indibidwal na tao, natatangi na kapag tinatanaw bilang isang suma ng mga personal o pansariling pagpili na nag-aambag sa katauhang pansarili o personal na identidad.  Isa itong pangkaraniwang nosyon sa modernong pag-iral o pamumuhay - bagaman mas marami sa mas masasaganang mga bahagi ng mundo katulad ng Kanlurang Europa at Hilagang Amerika.  Sa mga pook na ito, may mga industriyang pangserbisyo na dinisenyo upang matulungan ang mga tao na mapainam ang kanilang mga personal na buhay sa pamamagitan ng sikoterapiya (pagpapayo o konsultasyon) o pagtuturo hinggil sa buhay (*life coaching*, pagsasanay na pambuhay). 

## Mga sanggunian
Kategorya:Pansariling buhay
Dimasalag̃ Kalendariog̃ Tagalog

Pabalát ng 2012 Dimasalag̃ Kalendariog̃ Tagalog|thumb|250px

Ang ***Dimasalag̃ Kalendariog̃ Tagalog*** o ***Dimasalang Kalendaryong Tagalog*** sa modernong pagbabaybay, ay isang taunang lathalaing sinumulan ni Honorio Lopez noong 1897 na naglalaman ng impormasyong patungkol sa astronomiya at kapalarang nakabatay rito.

## Mga sanggunian
Kategorya:Pahayagang Tagalog
Kategorya:Wikang Tagalog
Kategorya:Astronomiya
Dopamina

Ang **dopamino**(Ingles: **dopamine**) ay isang catecholaminikong neurotransmitter na umiiral sa malawak na uri ng mga hayop kabilang ang mga bertebrado at inbertebrado. Sa utak, ang hinaliling phenethylamine na ito ay nagsisilbing neurotransmitter na nagpapagana(activate) ng limang alam na uri ng mga reseptor ng dopamino na D1, D2, D3, D4, at D5—at mga barianto(uri) nito. Ang dopamino ay nalilikha sa ilang mga area ng utak kabilang ang substantia nigra at bentral tegmental area. Ang dopamino ay isa ring neurohormone na inilalabas ng hypothalamus. Ang pangunahing tungkulin nito bilang isang hormone ay pigilan ang paglabas ng prolactin mula sa anterior na lobo(lobe) ng glandong pituitaryo.

Ang dopamino ay makukuha bilang isang intrabeniyosong medikasyon na umaasal sa simpatetikong sistemang nerbiyos na lumilikha ng mga epekto gaya ng pagbilis ng pulso ng puso gayundin ang presyur ng dugo. Gayunpaman, dahil ang dopamino ay hindi maaaring makatawid sa harang na dugo-utak, ang dopaminong ibinibigay na droga ay hindi direktang umaapekto sa sentral na sistemang nerbiyos. Upang dagdagan ang halaga ng dopamino sa mga utak ng mga pasyenteng may sakit gaya ng sakit na Parkinson at tumutugon sa dopang dystonia, ang L-DOPA(na prekursor ng dopamino) ang kalimitang ibinigay sa mga pasyente dahil ito ay makakatawid sa harang na utak-dugo na relatibong madali. 
## Kemistri
Ang dopamino ay may kemikal na pormulang  C6H3(OH)2-CH2-CH2-NH2. Ang kemikal na pangalan nito ay "4-(2-aminoethyl)benzene-1,2-diol" at ang abrebiasyon nito ay "DA." Bilang isang medisinal na ahente, ang dopamino ay sine-sintesis sa pamamagitan ng demythlasyon ng 2-(3,4-dimethoxyphenyl)ethylamine *(left)* gamit ang hydrogen bromide.
## Mga tungkulin
Ang dopamino ay maraming mga tungkulin sa utak kabilang ang mahalagang mga pepel sa pag-aasal, kognisyon, boluntaryong paggalaw, motibasyon, parusa at gantimpala, pagpipigil ng prolactin, pagtulog, mood, atensiyon, gumaganang memorya, at pagkatuto. Ang mga dopaminerhikong mga neuron o mga neuron na ang pangunahing neurotransmitter ang dopamino ay makikita ng pangunahin sa bentral tegmental area ng gitnangutak, sa pars compacta ng substantia nigra at sa arcuate nucles ng hypothalamus.

## Mga sanggunian
Kategorya:Neurotransmitter
Kategorya:Mga hormona
Kategorya:Mga kompuwestong kimikal
Bono (rakista)

Si **Paul David Hewson** (ipinanganak noong 10 Mayo 1960) na pinakakilala sa kanyang tanghalang pangalan na **Bono** ay isang mang-aawit na Irish, musikero at humanitarianong kilala bilang pangunahing bokalista ng nakabase sa Dublin na bandang rock na U2. Si Bono ay ipinanganak sa Dublin, Ireland at pumasok sa Mount Temple Comprehensive School kung saan niya nakilala ang kanyang asawang si Alison Stewart at ang mga naging kasapi ng bandang U2. Si bono ang sumusulat ng halos lahat ng lirika ng U2 na kalimitan ay gumagamit ng mga pampolitika, panlipunan at relihiyosong mga tema.

Kategorya:Mga musiko mula sa Ireland
Kategorya:U2
Pagpili

Ang **pagpili** ay kinakasangkutan ng pagpapasya na maaring kinabibilangan ng paghusga ng merito o pagtitimbang ng maraming pagpipilian at pagpili ng isa o higit pa.

Bahagi ng isang pasya ang masusing pagpili: pagtitimbang sa mga pagpipilian at pagpili ng isa o higit pa rito. Maaaring pumili sa pagitan ng mga hinuha o sa mga konkretong konsepto na may kaakibat na karampatang gawain. Halimbawa, maaaring pumili ang isang manlalakbay ng daan na pinakamalapit sa kanyang paroroonan.  Ang napiling daan ay maaaring galing sa mga salik tulad ng layo ng bawat daanan, bigat ng trapiko at iba pa.  Kung isang matinding dahilan ang nagtulak sa isang indibiduwal sa pagpili ng pasya, mas magtatalo ang pag-unawa, hinala at emosyon.

Ang pagpili ng pagkain para sa hapunan o kung ano ang maaaring isuot sa isang Sabadong umaga ay mga halimbawa lamang ng mga simpleng pasya na kaunti lamang ang epekto sa buhay ng nagpapasya. Ilan naman sa mga mahihirap na pasya ay ang pagpili ng iboboto tuwing halalan, pagpili ng propesyong tatahakin, mapapangasawa at iba pa – mga pasya na mula sa iba't ibang impluwensya at may mas malawak na pagsasanga ng mga bagay.

Karamihan ay nakikita ang pagpili bilang isang mabuting bagay, subalit ang isang napakalimitado o tila may hadlang na pasya ay   maaaring humantong sa pagkalito sa pagpili at maaaring magkaroon ng nakakadismayang resulta. Sa kabilang banda, ang pasyang may iba't ibang pinagpipilian ay maaaring magdulot ng pagkalito, pagsisisi sa ibang alternatibo na hindi pinili at pagsasawalang-bahala sa hindi maayos na pamumuhay.  Maaari ding magdulot ng problema sa pag-iisip ang takot na, kaakibat ng pagpili ng isang bagay o landas, ang pangangasiwa ng mga ito. 

Kategorya:Metapisika
Kategorya:Malayang kalooban
Kategorya:Karapatang pantao
Kategorya:Lipunan
Kategorya:Pag-iisip
Tagabayad ng buwis

Ang **tagabayad ng buwis** o ang **nagbabayad ng buwis** (Ingles: *taxpayer)* ay isang tao o organisasyon (tulad ng isang kumpanya ) na napapailalim sa pagbabayad ng buwis. Ang mga modernong nagbabayad ng buwis ay maaaring may numero ng pagkakakilanlan, isang reference number na ibinigay ng isang pamahalaan sa mga mamamayan o kumpanya.

Ang mga terminong "tagabayad ng buwis" o "nagbabayad ng buwis" ay karaniwang tumutukoy sa isang nagbabayad ng buwis. Ang nagbabayad ng buwis ay isang indibidwal o entidad na obligadong magbayad sa mga ahensya sa pagbubuwis ng munisipyo o pamahalaan. Maaaring umiral ang mga buwis sa anyo ng mga buwis sa kita at/o mga buwis sa ari-arian na ipinapataw sa mga may-ari ng tunay na ari-arian (tulad ng mga bahay at sasakyan), kasama ng marami pang ibang anyo. Maaaring magbayad ng buwis ang mga tao kapag nagbabayad sila para sa mga kalakal at serbisyo na binubuwisan. Ang terminong "tagabayad ng buwis" o "nagbabayad ng buwis" ay madalas na tumutukoy sa mga manggagawa ng isang bansa na nagbabayad para sa mga sistema at proyekto ng pamahalaan sa pamamagitan ng pagbubuwis. Ang pera ng mga nagbabayad ng buwis ay nagiging bahagi ng mga pampublikong pondo, na binubuo ng lahat ng perang ginastos o namuhunan ng pamahalaan upang matugunan ang mga indibidwal o kolektibong pangangailangan o upang makabuo ng mga benepisyo sa hinaharap. Para sa mga layunin ng pagbubuwis, ang mga negosyong entitidad ay mga nagbabayad din ng buwis, na ginagawang napapailalim sa pagbubuwis ang kanilang mga kita at paggasta .

## Mga sanggunian 
Kategorya:Buwis
Pagpapasya

Sa sikolohiya, ang **pagpapasya** (Ingles: *decision making*) ay maituturing bilang isang prosesong kognitibo na nagreresulta sa pagpili ng isang paniniwala o kurso ng kilos mula sa ilang mga kapalit o alternatibong mga eksena. Bawat proseso ng **pagdesisyon** ay nakagagawa ng isang huli o hindi na mababago pang pagpili, na maari o hindi maaring may maagap na aksiyon. Ang kinalabasan ay maaaring isang galaw o aksiyon o kaya isang napiling opinyon.

Maaring makatuwiran o hindi makatuwiran ang paggawa ng pasya. Isang proseso ng pangangatuwiran ang proseso ng pagpapasya na nakabatay sa pagpapalagay ng pagpapahalaga, kagustuhan, at paniniwala ng gumawa ng pasya Nakalathala din ang pananaliksik tungkol sa paggawa ng desisyon sa ilalim ng markang paglutas ng suliranin, partikular sa pananaliksik pangsikolohiya sa Europa.

## Pangkalahatang ideya
Itinuturing ang pagpapasya bilang isang aktibidad sa paglutas ng suliranin na nagdudulot ng isang solusyon na ipinapalagay na pinakamainam, o kaya'y kasiya-siya man lamang. Samakatuwid, isa itong proseso na humigit-kumulang makatuwiran o hind makatuwiran at nakabatay sa tahasan o hindi ipinapahayag na kaalaman at mga paniniwala. Kadalasang ginagamit ang hindi ipinapahayag na kaalaman upang punan ang mga puwang sa komplikadong mga proseso ng paggawa ng desisyon. Kadalasan, ang parehong uri ng kaalaman na mga ito, ang hindi ipinapahayag at tahasan, ay ginagamit ng magkasama sa proseso ng pagdedesisyon.

Sumailalim ang pagsasagawa ng tao sa aktibong pananaliksik mula sa ilang pananaw:
* Pangsikolohiya: sinusuri ang indibiduwal na mga pasya sa konteksto ng isang grupo ng mga pangangailangan, kagustuhan, at pagpapahalaga na mayroon o hinahanap ng indibiduwal.
* Kognitibo: itinuturing ang proseso ng pagpapasya bilang isang patuloy na proseso ng nakasama sa interkasyon sa kapaligiran.
* Normatibo: ang pagsusuri ng indibiduwal na mga desisyon na may kaugnayan sa lohika ng pagpapasya, o komunikatibong rasyonalidad, at ang hindi nagbabagong pagpili na hahantungan nito.

## Mga sanggunian
Kategorya:Mga prosesong pangkaisipan
Kategorya:Ugali
Kategorya:Prediksiyon
Kickback

Ang **kickback** ay isang anyo ng paunang suhol/lagay o ilegal na komisyon na ibabayad para sa serbisyong quid pro quo na ibibigay ng susuhulan. Ang layunin nito ay kadalasang upang hikayatin ang kabilang partido na sumali sa ilegal na gawain. 

Ang pag-alok at pagtanggap ng mga kickback ang isa sa pinakakaraniwang anyo ng korupsiyon sa mga pamahalaan ng mga bansa. Sa ilang kaso, ang kickback ay may anyong "cut of the action". Halimbawa, sa Indonesia, si Pangulong Suharto ay kilala sa publiko bilang "Mr. Twenty-Five Percent" dahil inaatas niya sa lahat ng mga pangunahing kontrata ng bansang Indonesia na magbigay sa kanya ng 25 porsiyento ng kikitain bago niya aprobahan ang kontratang ibibigay sa kompanya. 
## Mga halimbawa
*Pork barrel scam

## Mga sanggunian
Kategorya:Korupsiyon
Kalaswaan

Ang **kalaswaan** o **obsenidad** (Ingles: *obscenity*) ay ang anumang pagpapahayag o gawain na marubdob na nakapagpapagalit o nakapang-aalimura sa nangingibabaw na moralidad ng isang kapanahunan, o isang propanidad (kalapastanganan o kabastusan), o kaya isang pagbabawal o *taboo*, hindi disente, nakaririmarim, kasuklam-suklam, nakamumuhi, nakakainis, o natatanging walang kasuwertehan.  Ang kataga ay ginagamit din sa isang bagay na nagsasanib ng isang pagpapahayag o pagpapakita ng pagkamalaswa.

Sa diwang legal, ang terminong obsenidad ay pinaka kadalasang ginagamit upang ilarawan ang mga ekspresyon (mga salita, mga imahen o larawan, mga kilos) na lantad na likas na pangseks.  Ang salita ay maaaring gamitin upang magpahiwatig ng isang malakas na pagtaliwas, katulad ng sa kalanturan, kakirihan, kalandian, o kahaliparutan. 

Ayon sa diksyunaryo ng Merriam-Webster sa Internet, ang *obscenity* ay payak na pinakahuluganan bilang repulsibo o nakamumuhi sa mga pandama o sentido.

Ang kahulugan kung ano talaga ang bumubuo sa obsenidad ay magkakaiba sa iba't ibang mga kultura, sa pagitan ng mga pamayanan sa loob ng isang kalinangan, at sa pagitan din ng mga indibidwal sa loob ng mga pamayanang ito.  Maraming mga kultura ang nagsagawa ng mga batas upang bigyan ng kahulugan ang kung ano ang maituturing na malaswa, at ang pagsesensor (*censorship*) ay kadalasang ginagamit upang subuking pigilan o tabanan ang mga materyal na mahalay sa ilalim ng mga kahulugang ito: karaniwang kasama, subalit hindi limitado, sa materyal na pornograpiko.  Dahil sa ang ganyang pagbabawal o pagsesensor ay naghahangga ng kalayaan ng ekspresyon, ang paglikha ng legal na depinisyon ng obsenidad ay naghaharap ng isang paksang may kaugnayan sa mga kalayaang sibil.

## Tingnan din
*Kahalayan

## Mga sanggunian
Kategorya:Seksuwalidad
Sayaw sa kandungan

Ang ***sayaw na pangkandungan**, **sayaw na pangkanlungan**, **sayaw sa kandungan**, **sayaw sa kanlungan**, o **sayaw na nakakandong*** (Ingles: *lap dance*) ay isang uri ng trabahong pangseks na ginagawa sa ilang mga klab na hubaran kung saan ang isang hubo't hubad o walang bra na mananayaw ay nagsasagawa ng erotikong sayaw na nahihipo ang isang nakaupong kliyente, o mula sa malapit na layo.  Sa mga **sayaw na pakandong**, **sayaw na kumakandong**, o **sayaw na may pagkandong** na buo ang pagdikit o paghipo sa kostumer, ang istriper ay maaaring makilahok sa pakikipagdikitan sa kliyente na pakikipagtalik na walang pagpasok, katulad ng paggiling ng kanyang katawan sa katawan ng tagapagtangkilik.  Tinatawag din ang *lap dance* bilang *couch dance* o **sayaw sa sopa**, at *bed dance* (habang nakaupo sa sopa ang kliyente) o **sayaw sa kama** (habang nakahiga ang kostumer). 

Sa ilang mga lugar, ang isang kimpal o bloke ng sesyon (inilaang panahon) ng mga sayaw sa kandungan (kalimitang kalahati hanggang isang oras) ang maaaring itala para sa isang "silid ng tsampan".  Sa maraming mga klab, ang tagal ng isang sayaw ng pagkandong ay sinusukat sa pamamagitan ng haba ng kantang pinatutugtog ng DJ ng klab. Iba-iba ang pagsingil sa mga sayaw na pakandong.

## Mga sanggunian
Kategorya:Erotikong sayaw
Kategorya:Seksuwalidad
Sayaw ng paghuhubo't hubad

thumb|right|Isang lalaking mananayaw ng burles.
thumb|Isang babaeng mananayaw ng burles.

Ang '''sayaw ng pahuhubo't hubad**, **sayaw ng paghuhubad**, o **sayaw ng paghuhubo'* (Ingles: *striptease*, literal na pagsasalin: **istriptis**) ay isang uri ng erotikong sayaw at eksotikong sayaw kung saan ang nagtatanghal ay dahan-dahang nagtatanggal ng damit, maaaring bahagya o buo ang pag-aalis ng kasuotan, sa paraang nagpapahiwatig ng kalaswaan, seksiyon, at nakapupukaw na seksuwal. Ang taong nagsasagawa ng ganitong sayaw ay pangkaraniwang tinatawag na *"stripper"* (**istriper**), **eksotikong mananayaw**, **mananayaw ng burles**, o **mangkakalot**.

Sa mga bansa sa Kanluran, ang dausan ng pagtatanghal ng sayaw na may paghuhubad ay regular na ginagawa sa isang *strip club'' (klab na hubaran), bagaman maaari rin silang isagawa sa mga dausang katulad ng mga pub (partikular na sa Nagkakasiang Kaharian), mga teatro at mga bulwagan ng musika.

## Mga sanggunian
Kategorya:Erotikong sayaw
Kategorya:Seksuwalidad
Sayaw sa mesa

Ang **sayaw sa ibabaw ng mesa** (Ingles: *table dance* o *bartop dancing*) ay pangkaraniwang isang sayaw na erotikong itinatanghal sa (o sa ibabaw) ng isang mesa ng kliyente, hindi sa ibabaw ng isang entablado.  Sa ilang mga hurisdiksiyon, ang **sayaw na pangmesa** ay maaaring kapalit ng isang sayaw sa ibabaw ng kandungan, dahil sa mga batas na pumipigil sa mga eksotikong mananayaw mula sa pagdikit sa mga kostumer.  Bilang halimbawa, sa Waterloo, Ontario, Canada, ang sayaw na pangmesa ay isinasagawa sa ibabaw ng isang maliit na mesang nadadala o nabibitbit kahit saan, partikular na sa lugar ng mga kinaroroonan ng mga mesa ng mga parokyano.

## Mga sanggunian
Kategorya:Erotikong sayaw
Kategorya:Seksuwalidad
Erotikong sayaw

[thumb|150px|Si [Josephine Baker habang nagsasagawa ng isang tanyag na rutina ng sayaw.]]

Ang **Erotikong sayaw** o **sayaw na nakapagpapalibog** ay isang pangunahing kategorya o klasipikasyon ng mga porma o estilo ng mga sayaw, kung saan ang layunin ay pag-estimula ng seksuwal na pagpukaw ng erotiko o nakapagpapalibog na mga kaisipan o gawain.

Maipagkakaiba ito sa iba pang pangunahing mga kategorya ng sayaw batay sa layunin, katulad ng sayaw na seremonyal, kompetitibong sayaw, sayaw na may partisipasyon, sayaw ng pangpagtatanghal, at sayaw na pangsosyalan

Kadalasang kakaunti ang suot na damit ng erotikong mananayaw, at maaaring dahan-dahang nababawasan o inaalisan ng lubusan.  Sa ilang mga pook ng Estados Unidos, ilegal para sa babaeng mananayaw na ipakita ng kanyang ari o henitalya.  Kadalasang nagsusuot ang mga mananayaw na ito ng mga bahag.  Gayun pa man, ang kahubaran o pagiging hubo't hubad ay hindi kinakailangan sa isang sayaw na erotiko.  Ang kultura at ang kakanyahan (abilidad) ng katawan ng tao ay isang mahalagang estetikong komponente ng maraming mga estilo ng sayaw.

Kasama sa mga erotikong sayaw ang sumusunod na mga porma o estilo ng sayaw:

* Can-can
* Sayaw sa hawla
* Sayaw na Go-go
* Hoochie coochie
* Mujra
* Sekserhisyo
* Sayaw ng paghuhubo't hubad
** Sayaw sa poste
** Sayaw ng bula
** Sayaw ng pamaypay 
** Sayaw ng trahe-de-boda at guwantes
** Sayaw na pangkandungan
*** Sayaw na pangsopa
*** Sayaw na may pagduduop
*** Sayaw na pangkandungan sa loob ng limo
** Sayaw ng pitong belo
** Sayaw sa mesa
*Paggiling (sayaw)

Ang mga sayaw na erotiko ay paminsan-minsang napagkakamalan bilang (o nagagamit na eupemismo) bilang mga eksotikong sayaw.  Habang may pagpapatung-patong, hindi sila magkahalintulad.  Hindi lahat ng mga eksotikong sayaw ay erotiko, at gayundin ang kabaligtaran.

## Mga sanggunian
* McMahon, Tiberius. *Uniting Exotic And Erotic Dancers Worldwide*
Batas kontra katiwalian sa Pilipinas

Ang **Batas anti-korupsiyon sa Pilipinas** na pormal na tinatawag na **Republic Act No. 6713** o **Kodigo ng Pag-aasal at mga Pamantayang Etikal para sa mga Publikong Opisyal at Empleyado**(Ingles: Code of Conduct and Ethical Standards for Public Officials and Employees) ang: 

## Tingnan din
*Korupsiyon
## Panlabas na kawing
*Republic Act No. 6713 

Kategorya:Batas sa Pilipinas
Kategorya:Korupsiyon sa Pilipinas
Mitolohiyang Hermaniko

[thumb|200px|Si [Thor o Donar, diyos ng kulog, isa sa pangunahing mga pigura sa mitolohiyang Hermaniko.]]

Ang **mitolohiyang Hermaniko** ay isang katawagang komprehensibo para sa mga mitong may kaugnayan sa pangkasaysayang paganismong Hermaniko, kasama ang mitolohiyang Nordiko, mitolohiyang Angglo-Sakson, kontinental na mitolohiyang Hermaniko, at iba mga bersyon ng mga mitolohiya ng mga taong Hermaniko.  Lubos na hinango ang mitolohiyang Hermaniko mula sa mitolohiyang Indo-Europeo, na kilala rin bilang mitolohiyang Indo-Hermaniko.

Kategorya:Mitolohiyang Hermaniko
Pagkakabilanggo

Ang **pagkakabilanggo** (Ingles: **imprisonment**) ay isang legal na termino.
 
Ang aklat na Termes de la Ley ay naglalaman ng sumusunod na depinisyon:

Ang pagkakabilanggong walang makatarungang dahilan ay isang tort na tinatawag na maling pagkakabilanggo.
Ang pagkakabilanggo ay isang uri ng hatol.

Kategorya:Batas
Kategorya:Krimen
Piyansa

Sa tradisyonal na paglalarawan, ang **piyansa** (Ingles: *bail*) ay isang anyo ng pag-aari na dineposito o ipinangako sa hukuman upang hikayatin itong palabasin ang isang suspek sa bilangguan sa pagkaunawang ang suspek ay babalik para sa isang paglilitis o isusuko ang piyansa (at posibleng dalhin sa kaso ng krimen ng pagkabigong humarap sa korte). Sa ilang mga kaso, ang salaping pyansa ay maaaring ibalik sa pagwawakas ng paglilitis kung ang lahat ng mga pagharap sa korte ay naisagawa kahit pa ang taong ito ay natagpuang nagkasala (guilty) o hindi nagkasala sa krimeng inaakusa dito. Kung ang taongbono ay ginamit at ang ang isang bonong surety ay nakamit, ang kabayaran sa bonong ito ang kabayaran para sa patakarang seguro na binili at hindi na muling mababawi.

Sa ilang mga bansa, ang pagkakaloob ng piyansa ay karaniwan. Gayunpaman, kahit pa sa mga gayong bansa, ang piyansa ay maaaring hindi inaalok ng ilang mga korte sa ilalim ng ilang mga sirkunstansiya, halimbawa kung ang isang akusado ay tinuturing na malamang na hindi haharap sa korte para sa paglilitis kahit pa may piyansa o wala. Sa Inglatera, kabilang sa mga dahilan ng pagtanggi sa pagpipyansa ang pagtakas ng akusado, paggawa ng karagdagang kasalanan habang nakapyansa o pakikialam sa mga testigo. Maaari ring isaalang alang ng korte ang kalikasan at bigat ng kasalanan, karakter, mga dahilan, mga kaugnayan, tala ng piyansa at lakas ng ebidensiya. Maaari ring tumanggi ang korte sa pagpipiyansa para sa sariling proteksiyon ng suspek, kung ang akusado ay kasalukuyang nagsisilbi sa iba pang kasalanan, kung ang korte ay nasasapatan na hindi praktikal na makakakuha ng sapat na impormasyon, kung ang akusado ay tumakas na sa kasalukuyang mga imbestigasyon, kung ang akusado ay nahatulan na ngunit ang korte ay naghihintay ng isang paunang pagsesentensiya, iba pang mga ulat o pagsisiyasat at magiging hindi praktikal na makumpleto ang mga pagsisiyasat o gumawa ng ulat nang hindi papapanatilihin ang akusado sa kustodiya, kung ang akusado ay nakasuhan ng isang hindi mabibilanggong kasalanan, napalaya na sa piyansa sa kasalukuyang kasalanan na inaakusa nito at naaresto na sa pagtakas o paglabag sa piyansa.

Ang mga lehislatura ng bansa ay maaari ring magtakda na ang ilang mga krimen ay hindi mapipiyansahan gaya ng mga kapital na krimen.

Kategorya:Batas
Kategorya:Krimen
Taongbono ng piyansa

Ang **taongbono ng pyansa**(Ingles: **bail bondsman** o **bondsman**) ay sinumang indibidwal o korporasyon na umaasal bilang surety at nangangako ng salapi o ari-arian bilang pyansa sa pagharap ng akusado sa korte. Bagaman ang mga bangko, kompanya ng seguro at iba pang mga katulad na institusyon ay karaniwang mga surety sa iba pang mga uri ng kontrata(gaya halimbawa ng pagbobono sa isang kontraktor na nasa ilalim ng isang kontraktwal na obligasyon na bayaran ang pagkumpleto ng isang proyektong konstruksiyon), ang mga gayong entidad ay nag-aatubiling ilagay ang pondo ng kanilang mga depositor at tagahawakngpatakaran sa uri ng panganib na sumasangkot sa paglalagay ng pyansang bono. Sa kabilang dako, ang mga ahente ng pyansang bono ay karaniwang nasa negosyong ito upang pagsilbihan ang mga kriminal na isinasakdal at kalimitan ay nakukuha ang paglaya ng kanilang mga kustomer sa ilang mga oras lamang. Ang mga ahente ng pyansang bono ay halos eksklusibong matatagpuan sa Estados Unidos at Pilipinas. Sa karamihan ng ibang mga bansa, ang pangangaso ng gantimpala(bounty hunting) ay ilegal.

Kategorya:Batas
Kategorya:Mga trabaho
Reclusion perpetua

Ang **Reclusión perpetua** (Kastila mula sa Latin na reclusio perpetua na nangangahulugang "permanenteng pagkakabilanggo") ay isang partikular na hatol ng pagkakabilanggo sa Pilipinas, Argentina at iba pang mga bansa.

## Sa Pilipinas
Sa Pilipinas, ito ang isa sa dalawang hatol, na ang isa rito ay habang buhay na pagkabilanggo na nilikha upang palitan ang parusang kamatayan at sa legal na parlance ay halos ka-sinonimo ng habang buhay na pagkabilanggo. Gayunpaman, may mga ilang mahalagang pagkakakilanlan sa pagitan ng dalawang termino:
*Ang reclusion perpetua ay inaatas sa mga krimeng mapaparusahan ng Binagong Kodigo ng Pagpaparusa samantalang ang habang buhay na pagkabilanggo ay itinakda sa mga kasalanang mapaparusahan ng mga Espesyal na Batas.
*Ang reclusion perpetua ay nagdadala ng mga parusang aksesoriya na inilalarawan sa Batas ng Pilipinas na ang nagkasalang mga partido ay magdaranas ng habang buhay na paghaharang sa paghawak ng isang opisinang pampolitika. Ang habang buhay na pagkabilanggo ay hindi nagdadala ng gayong parusa.
*Hindi tulad ng habang buhay na pagkabilanggo, ang haba ng hatol para sa reclusion perpetua ay isang hindi mahahating parusa ng 40 taon at hindi maaaring mabago habang isinisagawa ang paghatol(sentencing).
*Ang reclusion perpetua ay hindi pumapayag ng pagpapatawad(pardon) o parole hanggang matapos ang unang 30 taon ng pagsisilbi sa hatol. Pagkatapos ng 40 taon na walang pagpapatawad o parole, ang hatol ay nagtatapos. Ang nahatulan ng habang buhay na pagkabilanggo ay maaaring mabigyan ng parole sa anumang panahon.

Kategorya:Batas sa Pilipinas
Parole

Ang **parole** ay maaaring magkaroon ng iba't ibang mga kahulugan depende sa larangan at sistema ng hudikatura. Ang lahat ng mga kahulugan nito ay nagmula sa salitang Pranses na parole("boses", "sinalitang salita"). Kasunod ng paggamit nito sa huling muling binuhay na Anglo-Pranses na pagsasanay pang-kabalyero, ang terminong ito ay naugnay sa pagpapalabas ng mga bilanggo sa bilangguan batay sa pagbibigay ng mga bilanggong ng palabra de honor na ang mga ito ay susunod sa mga restriksiyon. Ang isang minungkahing reporma ay ang bonong parole ay maaaring gamitin upang hikayatin ang mga isinasakdal na hindi na muling magkasala. Ang parole ay hindi dapat ikalito sa probasyon dahil ang parole ay pagsisilbi ng natitirang hatol sa labas ng bilangguan samantalang ang probasyon ay ibinibigay imbis na sa hatol na pagkabilanggo at sa gayon ay may kagawiang maglagay ng mas mahigpit na mga obligasyon sa indibidwal na nagsisilbi ng termino ng probasyon.

Kategorya:Batas
Kategorya:Krimen
Posisyong pangpagtatalik

, ang pinaka pangkaraniwang ginagamit na posisyong pampagtatalik.]]

Ang mga **posisyong pangpagtatalik** o **posturang pangseks** ay mga postura o posisyon na maaaring gamitin ng mga tao habang o para sa layunin ng pakikipagtalik o iba pang mga gawaing seksuwal.  Ang mga aktong pangseks ay pangkalahatang inilalarawan ng mga pagpuwestong ginagamit ng mga nakikilahok upang maisagawa ang mga gawaing iyon.  Bagaman ang interkursong seksuwal ay pangkalahatang kinasasangkutan ng penetrasyon o pagpasok na seksuwal sa katawan ng isang tao sa pamamagitan ng  isa pa, o payak na tuwirang estimulasyon ng organong seksuwal ng isa sa pamamagitan ng isa pa, ang posisyong pangseks ay maaaring hindi nangangailangan ng penetrasyon o diretsahang estimulasyon, bagkus sa halip ay maaaring seks na walang penetrasyon.

Tatlong mga kategorya ng pagsisiping ang pangkaraniwang isinasagawa: interkursong bahinal (pagtatalik na pangpuke), na kinasasangkutan ng penetrasyon sa pamamagitan ng titi; interkursong oral (pagtatalik na pangbibig), na kinasasangkutan ng paghagod ng titi o kiki sa pamamagitan ng bibig ng katalik; at interkursong anal (pagtatalik na pangpuwit), na kinasasangkutan ng pagpasok ng titi papasok sa butas ng puwit ng kasiping. Ang mga aktong pangseks ay maaari ring kasangkutan ng iba pang mga porma ng estimulasyong pangkasarian, katulad ng isahan o mutwal (nagbibigayan) na masturbasyon, na maaaring kasangkutan ng paghaplos o penetrasyon ng pagpasok ng mga daliri o kamay sa kiki o sa pamamagitan ng isang aparato (laruang pangpagtatalik) katulad ng isang dildo o pambayok (bibrador). Maraming bilang ng mga posisyong pangpagtatalik na maaaring gamitin ng mga nakikilahok para sa anumang uri ng mga gawaing pangseks na ito, na lumilikha ng halos walang hangganang bilang ng mga posisyong pangseks.  Bilang dagdag sa iba pa, ang talaang ito ay gumagamit ng anim na pangunahing mga kategoryang pangposisyon ni Alfred Kinsey.

## Mga sanggunian
Kategorya:Seksuwalidad
Kategorya:Mga posisyon sa pagtatalik
Speculum al foderi

Ang ***Speculum al foderi*** (paminsan-minsang tinatawag na "Ang Salamin ng Pagtatalik" o literal na "isang salamin para sa mga nagtatalik") ay isang ika-15 daantaong tekstong nasa wikang Katalan na natuklasan noong dekada 1970.  Mahalaga ang teksto sapagkat ito lamang ang nalalamang pormal na sulating naglalarawan ng sining ng mga posisyong seksuwal.

## Mga sanggunian
*Michael R. Solomon, editor (1986). *Text and Concordance of Speculum al foderi, Biblioteca Nacional MS. 3356*. ISBN 0-942260-60-0
*Michael R. Solomon (1990). *The Mirror of coitus : a translation and edition of the fifteenth-century Speculum al foderi*. Kastila. ISBN 0-940639-48-3

Kategorya:Panitikang midyibal
Kategorya:Seksuwalidad
Mangangaso ng gantimpala

Ang isang **nangangaso ng gantimpala**(Ingles: **bounty hunter**) ay bumibihag ng mga pugante para sa isang pansalaping gantimpala(bounty). Ang isa sa pinakakilalang mangangaso ng gantimpala si Duane Chapman ng seryeng pantelebisyon sa Estados Unidos na Dog the Bounty Hunter.
## Tignan din
*Taongbono ng pyansa
Kategorya:Mga trabaho